CELEX: 32015D1208
Language: da
Date: 2015-07-14 00:00:00
Title: Rådets gennemførelsesafgørelse (EU) 2015/1208 af 14. juli 2015 om ændring af gennemførelsesafgørelse 2013/463/EU om godkendelse af Cyperns makroøkonomiske tilpasningsprogram

24.7.2015   
            
            
               DA
            
            
               Den Europæiske Unions Tidende
            
            
               L 196/10
            
         RÅDETS GENNEMFØRELSESAFGØRELSE (EU) 2015/1208
   af 14. juli 2015
   om ændring af gennemførelsesafgørelse 2013/463/EU om godkendelse af Cyperns makroøkonomiske tilpasningsprogram
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 472/2013 af 21. maj 2013 om skærpelse af den økonomiske og budgetmæssige overvågning af medlemsstater i euroområdet, der har eller er truet af alvorlige vanskeligheder med hensyn til deres finansielle stabilitet (1), særlig artikel 7, stk. 2 og 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Forordning (EU) nr. 472/2013 finder anvendelse på medlemsstater, der allerede modtog finansiel bistand, herunder fra Den Europæiske Stabilitetsmekanisme (ESM), på det tidspunkt, hvor nævnte forordning trådte i kraft.
            
         
               (2)
            
            
               Forordning (EU) nr. 472/2013 indeholder reglerne for godkendelse af de makroøkonomiske tilpasningsprogrammer for medlemsstater, der modtager finansiel bistand; disse regler skal være i overensstemmelse med bestemmelserne i traktaten om oprettelse af ESM.
            
         
               (3)
            
            
               Efter anmodning fra Cypern den 25. juni 2012 om finansiel bistand fra ESM besluttede Rådet den 25. april 2013 ved afgørelse 2013/236/EU (2), at Cypern nøje skulle gennemføre et makroøkonomisk tilpasningsprogram.
            
         
               (4)
            
            
               Den 24. april 2013 besluttede ESM's repræsentantskab i princippet at yde Cypern stabilitetsstøtte, og det godkendte aftalememorandummet om specifikke økonomisk-politiske betingelser og Kommissionens undertegnelse heraf på ESM's vegne.
            
         
               (5)
            
            
               Efter ikrafttrædelsen af forordning (EU) nr. 472/2013 blev det makroøkonomiske tilpasningsprogram vedtaget i form af en gennemførelsesafgørelse fra Rådet (3). Af hensyn til den juridiske klarhed og retssikkerheden blev programmet vedtaget på ny på grundlag af artikel 7, stk. 2, i forordning (EU) nr. 472/2013. Grundlæggende forblev programmet identisk med det, der blev godkendt ved afgørelse 2013/236/EU, men indeholdt også resultaterne af den undersøgelse, der var blevet gennemført i overensstemmelse med artikel 1, stk. 2, i nævnte afgørelse. Samtidig blev afgørelse 2013/236/EU ophævet.
            
         
               (6)
            
            
               Rådets gennemførelsesafgørelse 2013/463/EU er allerede blevet ændret ved afgørelse 2014/169/EU og afgørelse 2014/919/EU. I lyset af den seneste udvikling bør den ændres igen.
            
         
               (7)
            
            
               I overensstemmelse med artikel 1, stk. 2, i gennemførelsesafgørelse 2013/463/EU har Kommissionen sammen med Den Europæiske Centralbank (ECB) og Den Internationale Valutafond (IMF) foretaget den sjette gennemgang for at vurdere fremskridtene med gennemførelsen af de aftalte foranstaltninger og deres effektivitet og økonomiske og sociale virkninger. Som følge af denne gennemgang bør der foretages ændringer på områderne for reform af den finansielle sektor, finanspolitiske og strukturelle reformer for at afspejle de skridt, som de cypriotiske myndigheder har truffet i første kvartal af 2015, navnlig med hensyn til følgende: i) fortsat at sikre en nøje overvågning af likviditeten i banksektoren, ii) at strømline lovgivningen om og tilsynet med forsikringsselskaber og pensionsfonde, iii) at træffe yderligere foranstaltninger til forbedring af bankernes forvaltning af misligholdte lån og sikre holdbare saneringsløsninger på lang sigt, herunder mål for håndteringen af misligholdte lån og en undersøgelse af strategiske betalingsstandsninger, iv) at forelægge et lovgivningsmæssigt forslag til muliggørelse af salg af lån, v) at fremlægge et lovgivningsmæssigt forslag om overførsel af skøder uden forsinkelse og med sikring mod misbrug, vi) konstant at overvåge gennemførelsen og resultaterne af rammerne vedrørende insolvens og tvangsfuldbyrdelse og sikre, at de understøtter deres målsætninger og principper, vii) at afspejle de finanspolitiske resultater i første kvartal 2015 ved at opjustere målet for den primære saldo i 2015 til et overskud på mindst 264 mio. EUR (1,5 % af BNP), og målet for det primære overskud i 2016-2018 bør også justeres, også for at forblive i overensstemmelse med den tilpasningskurs, der er fastsat i stabilitets- og vækstpagten, viii) at indføre et nationalt sundhedssystem fuldt ud senest i 2017, ix) at gøre det nye integrerede skatteagentur operationelt ved at indføre én enkelt registreringsprocedure og godkende en ny skatteprocedurelov, x) at vedtage en plan for reformen af den offentlige forvaltning, der fører til en forbedring af løndannelsessystemet, indføre et nyt personaleevaluerings- og forfremmelsessystem og øge mobiliteten blandt de ansatte, xi) at konsolidere invaliditets- og uddannelsesstøtten, xii) at indsætte nye krav i boliglovgivningen for at fremskynde udstedelsen af skøder, xiii) at foretage en undersøgelse som input til den nationale strategi for turisme som led i handlingsplanen for vækst og xiv) at vælge en reguleringsordning for energi og en markedsordning og yderligere fremskridt, der er i overensstemmelse med opsplitningen af Cyperns elektricitetsmyndighed.
            
         
               (8)
            
            
               Under gennemførelsen af Cypern's samlede politiske pakke bør Kommissionen yde supplerende politikrådgivning og teknisk bistand på specifikke områder. En medlemsstat, der er underlagt et makroøkonomisk tilpasningsprogram, og som har utilstrækkelig administrativ kapacitet, kan søge teknisk bistand fra Kommissionen, der til det formål kan nedsætte ekspertgrupper.
            
         
               (9)
            
            
               De cypriotiske myndigheder bør i overensstemmelse med gældende nationale regler og national praksis inddrage arbejdsmarkedets parter og civilsamfundets organisationer i forberedelsen, gennemførelsen, overvågningen og evalueringen af det makroøkonomiske tilpasningsprogram —
            
         VEDTAGET DENNE AFGØRELSE:
   Artikel 1
   I artikel 2 i gennemførelsesafgørelse 2013/463/EU foretages følgende ændringer:
   
               1)
            
            
               Stk. 5 affattes således:
               »5.   For at genskabe en sund finansiel sektor skal Cypern fortsætte med gennemførelsen af omstruktureringen af banksektoren og den kooperative kreditsektor, fortsætte med at styrke tilsynet og reguleringen, også under hensyn til den fælles tilsynsmekanismes (FTM's) rolle, og gennemføre en reform af rammerne for omstrukturering af gælden, samtidig med at den finansielle stabilitet sikres.
               Programmet skal indeholde følgende foranstaltninger og lægge op til følgende resultater:
               
                           a)
                        
                        
                           sikring af, at likviditetssituationen i banksektoren nøje overvåges, alene så længe den er strengt nødvendig for at reducere alvorlige risici for stabiliteten i det finansielle system. Finansierings- og kapitalplanerne for de indenlandske banker, som er afhængige af finansiering via centralbanken eller modtager statsstøtte, skal på realistisk vis afspejle den forventede nedgearing i banksektoren og mindske afhængigheden af låntagning fra centralbanken, samtidig med at der undgås nødudsalg (»fire sales«) af aktiver og en kreditstramning
                        
                     
                           b)
                        
                        
                           tilpasning af minimumskapitalkravene under hensyntagen til parametrene for balancevurderingen og den samlede vurdering
                        
                     
                           c)
                        
                        
                           fastsættelse af, at banker med kapitalunderskud, hvis andre foranstaltninger viser sig ikke at være tilstrækkelige, kan anmode om rekapitaliseringsstøtte fra staten i overensstemmelse med procedurerne for statsstøtte. Banker med omstruktureringsplaner aflægger rapport om fremskridtene med gennemførelsen af planerne
                        
                     
                           d)
                        
                        
                           sikring af, at kreditregisteret er fuldt ud operationelt
                        
                     
                           e)
                        
                        
                           under hensyn til FTM's rolle, sikring af den fuldstændige gennemførelse af den forskriftsmæssige ramme for låntagning, aktivers værdiforringelse og hensættelser
                        
                     
                           f)
                        
                        
                           sikring af, at bankerne regelmæssigt kommunikerer med myndigheder og markeder for så vidt angår de fremskridt, de gør med omstruktureringen af deres virksomhed
                        
                     
                           g)
                        
                        
                           sikring af revisionen af governancedirektivet, som bl.a. kommer til at præcisere samspillet mellem bankernes interne revisionsenheder og banktilsynsmyndighederne
                        
                     
                           h)
                        
                        
                           styrkelse af bankernes forvaltning, bl.a. ved at forbyde långivning til uafhængige bestyrelsesmedlemmer eller deres forbundne parter
                        
                     
                           i)
                        
                        
                           sikring af det nødvendige personale og de nødvendige ændringer i lyset af det nye ansvar, som Cyperns centralbank (CBC) har påtaget sig, navnlig for opløsnings- og tilsynsfunktioner, og gennemførelse i national ret af det fælles regelsæt, herunder Europa-Parlamentets og Rådets direktiv 2014/59/EU (4) og Europa-Parlamentets og Rådets direktiv 2014/49/EU (5)
                           
                        
                     
                           j)
                        
                        
                           strømlining af lovgivningen om og tilsynet med forsikringsselskaber og pensionsfonde
                        
                     
                           k)
                        
                        
                           styrkelse af forvaltningen af misligholdte lån under hensyn til udviklingen i og tidsplanen for FTM. Dette indebærer navnlig følgende: overvågning og offentliggørelse af CBC's omstruktureringsmål, foranstaltninger, der skal sætte långivere i stand til at opnå tilstrækkelige oplysninger om låntagernes finansielle situation og begære, opnå og foretage arrest i kriminelle låntageres finansielle aktiver og indtjening, foranstaltninger, der skal muliggøre og lette långiveres overdragelse af eksisterende lån til tredjemand sammen med al sikkerhedsstillelse og alle værdipapirer uden at skulle opnå låntagerens samtykke
                        
                     
                           l)
                        
                        
                           vedtagelse af lovgivning, der sikrer en hurtig overførsel af udstedte skøder til købere af fast ejendom og samtidig sikrer mod misbrug
                        
                     
                           m)
                        
                        
                           lempelse af begrænsningerne for beslaglæggelse af sikkerhedsstillelse, navnlig ved at sikre smidighed og effektivitet i de reviderede rammer for tvangsfuldbyrdelse; dette skal ledsages af gennemførelse og komplettering af den overordnede reform af insolvensprocedurerne for virksomheder og personer, herunder alle nødvendige administrative foranstaltninger og forskrifter. Gennemførelsen og resultaterne af den nye ramme vedrørende insolvens skal overvåges konstant for at sikre, at den understøtter de fastsatte målsætninger og principper, og der vil om nødvendigt blive foreslået ændringer. I begyndelsen af 2016 foretages der en samlet gennemgang af de retlige rammer for omlægningen af den private sektors gæld, og der gennemføres en handlingsplan for ændring af rammerne for at rette op på eventuelle mangler. Der formuleres anbefalinger vedrørende retsplejeloven og procesreglerne for at sikre, at den reviderede lov om tvangsfuldbyrdelse og de nye rammer vedrørende insolvens fungerer gnidningsløst og effektivt, også med henblik på at forbedre domstolenes sagsbehandlingstider og nedbringe puklen af uafsluttede sager ved domstolene
                        
                     
                           n)
                        
                        
                           sikring af, at samarbejdsgruppen sørger for rettidig og fuldstændig gennemførelse af den aftalte omstruktureringsplan og træffer yderligere foranstaltninger til at forbedre sin operationelle kapacitet, navnlig på områderne forvaltning af restancer, ledelsesinformationssystemer, styring og forvaltningskapacitet
                        
                     
                           o)
                        
                        
                           yderligere styrkelse af rammerne for bekæmpelse af hvidvaskning af penge og gennemførelse af en handlingsplan til sikring af, at praksis med hensyn til kundelegitimationskrav og gennemsigtighed for de enkelte enheder forbedres i overensstemmelse med bedste praksis.
                        
                     
                  (4)  Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (EUT L 173 af 12.6.2014, s. 190)."
						
               
                  (5)  Europa-Parlamentets og Rådets direktiv 2014/49/EU af 16. april 2014 om indskudsgarantiordninger (EUT L 173 af 12.6.2014, s. 149).«"
						
            
         
               2)
            
            
               Følgende stykke indsættes:
               »7b.   Som led i finanspolitikken i 2017-2018 tilstræber de cypriotiske myndigheder en offentlig saldo, der sikrer gældsbæredygtighed og er i overensstemmelse med tilpasningskursen som fastsat i stabilitets- og vækstpagten.«
            
         
               3)
            
            
               I stk. 8 affattes litra h) således:
               
                           »h)
                        
                        
                           reform af den offentlige administration for at forbedre dens funktion og effektivitet, navnlig ved at revidere de offentlige tjenesters størrelse og funktionelle organisation, forbedre løndannelsessystemet, indføre et nyt personaleevaluerings- og forfremmelsessystem og øge mobiliteten blandt de ansatte for således at sikre en effektiv udnyttelse af de offentlige ressourcer og levering af kvalitetsydelser til befolkningen«.
                        
                     
         
               4)
            
            
               Stk. 12 og 13 affattes således:
               »12.   Cypern reducerer efterslæbet med hensyn til udstedelse af skøder og strømliner procedurer for at muliggøre en hurtig og effektiv udstedelse af nye bygningscertifikater og skøder.
               13.   Som led i handlingsplanen for vækst tager Cypern initiativ til at forbedre turistsektorens konkurrencedygtighed, navnlig ved at gennemføre turistsektorens handlingsplan, identificere hindringer for konkurrence i turistsektoren, vedtage en ny national strategi for turistsektoren og gennemføre en luftfartspolitisk strategi, der tager hensyn til Unionens aftaler om ekstern luftfart og om luftfart, samtidig med at der sikres tilstrækkelige luftfartsforbindelser.«
            
         
               5)
            
            
               Stk. 16 affattes således:
               »16.   Cypern gennemfører handlingsplanen for vækst under behørigt hensyn til den igangværende reform af den offentlige forvaltning og forvaltningen af de offentlige finanser, andre forpligtelser i henhold til Cyperns makroøkonomiske tilpasningsprogram og relevante EU-initiativer under hensyn til partnerskabsaftalen om gennemførelsen af de europæiske struktur- og investeringsfonde. Handlingsplanen for vækst koordineres og håndhæves gennem et enkelt organ.«
            
         Artikel 2
   Denne afgørelse er rettet til Republikken Cypern.
   
      Udfærdiget i, den Bruxelles, den 14. juli 2015.
      
         
            På Rådets vegne
         
         P. GRAMEGNA
         
            Formand
         
      
   
   
      (1)  EUT L 140 af 27.5.2013, s. 1.
   
      (2)  Rådets afgørelse 2013/236/EU af 25. april 2013 rettet til Cypern om specifikke foranstaltninger til genoprettelse af finansiel stabilitet og bæredygtig vækst (EUT L 141 af 28.5.2013, s. 32).
   
      (3)  Rådets gennemførelsesafgørelse 2013/463/EU af 13. september 2013 om godkendelse af Cyperns makroøkonomiske tilpasningsprogram og om ophævelse af afgørelse 2013/236/EU (EUT L 250 af 20.9.2013, s. 40).